[{"text_idx": "#000004", "text": "Ha\u0308r la\u0308gger vi in allt mo\u0308jligt som ha\u0308nder inom esperantova\u0308rlden, sa\u0308rskilt i Sverige och Norden."}, {"text_idx": "#000025", "text": "Sed jam en la jaro 2022 la Esperanto-movado festas propran 75-jaran homrajtan jubileon: nia organizo, la Universala Esperanto-Asocio, kunveninta, unuafoje post la fino de la Dua Mondmilito, en Berno, Svislando, en 1947, deklaris, ke \u201cla respekto de la homrajtoj estas por g\u0302ia laboro esenca kondic\u0302o.\u201d Tiel g\u0302i anticipis la ekvalidig\u0302on de la Universala Deklaracio de Homaj Rajtoj en 1948 per pli ol unu jaro; kaj tiel, de tiam g\u0302is hodiau\u0306, g\u0302i subtenas la agadon de Unuig\u0302intaj Nacioj kaj Unesko por homaj rajtoj g\u0302enerale kaj lingvaj rajtoj tute aparte."}, {"text_idx": "#000026", "text": "La sinteno de UEA koncerne homajn rajtojn, lau\u0306 la rezolucio de 1947, \u201cestas diktata de la ideaj celoj de la Esperanto-movado.\u201d La movado por Esperanto ja rilatas al disvastigo de facile akirebla internacia lingvo por c\u0302ies uzo, sed la idealo malantau\u0306 tiu movado estas ec\u0302 pli vasta: pacigo kaj kunlaborigo de la homoj je tutmonda skalo."}, {"text_idx": "#000027", "text": "En la rezolucio de 1947, Universala Esperanto-Asocio deklaris, ke g\u0302i \u201crilatas simpatie al c\u0302iuj movadoj, kiuj sur nepolitika bazo klopodas efektivigi ideojn identajn tute au\u0306 parte kun la celoj de la Asocio.\u201d Mallonge dirite: UEA laboras kun c\u0302iuj organizoj kiuj celas antau\u0306enigi la supremenciitajn \u201cdignon, liberecon kaj justecon por c\u0302iuj.\u201d Ni invitas c\u0302iujn tiajn organizojn al kunlaboro por la komuna bono."}, {"text_idx": "#000030", "text": "La Germana Esperanto-Kongreso okazos venontjare en Braunschweig. G\u0302i estas la 100-aa, do jubilea kongreso (ankau\u0306 la 1-a jam okazis en Braunschweig en 1906). kaj havos la g\u0302eneralan temon \"Amikoj tutmonde\". C\u0302u en via asocio estas iuj kandidatoj kiuj povus oferti kontribuon (prelegon, prezentaj\u0302on, diskuton, ...) al la programo de la kongreso? Ankau\u0306 interesaj estas kulturaj programeroj (koncertoj, teatro, ...)."}, {"text_idx": "#000033", "text": "La klopodoj de la eu\u0306ropaj esperantistoj, kiuj faris proponojn kaj subtenis tiujn proponojn pri Esperanto la pasintan jaron en la tiel nomata Konferenco pri la Estonteco de Eu\u0306ropo, ne estis vanaj. La Komitato pri Kulturo kaj Edukado de la Eu\u0306ropa Parlamento (CULT) j\u0302us publikigis gravan studon kun la titolo \"La aliro al multlingvismo en la komunika politiko de la Eu\u0306ropa Unio\" (la au\u0306toroj estas D-ro Michele Gazzola kaj 5 kolegoj)."}, {"text_idx": "#000034", "text": "La studo taksas la lingvan politikon de Eu\u0306ropa Unio surbaze de profunda jura analizo kaj la uzon de la oficialaj lingvoj en 1,5 milionoj da retpag\u0302oj de 13 EU-instituciaj retejoj, kaj la lingvokapablojn de eu\u0306ropaj plenkreskaj log\u0302antoj. La studo estas els\u0302utebla c\u0302e:"}, {"text_idx": "#000035", "text": "Ne oficialaj tradukoj en c\u0302iuj eu\u0306ropaj lingvoj estas haveblaj c\u0302i tie:"}, {"text_idx": "#000036", "text": "En la pag\u0302o 76-a la raporto konstatas, ke \"Ne ekzistas komuna lingvo en EU parolata je tre bona nivelo (t.e. denaska au\u0306 scipova) de la plimulto de la log\u0302antaro\" kaj en la pag\u0302oj 84-85 estas emfazata la graveco de la lernado de duaj lingvoj, kaj estas citita kiel ekzemplo la programo \"Multilingva Akcelilo\", la plej voc\u0302donita inter la proponoj en la eduka sektoro en la Cifereca Plurlingva Platformo de la Konferenco pri la estonteco de Eu\u0306ropo en 2022. La programo Plurlingva Akcelilo montris signifan kaj rapidan plibonigon de la lingvokapabloj de 8 g\u0302is 9-jaraj lernejanoj, kiuj akiris tiujn kapablojn unue lernante zorge elektitan, limigitan kvanton de vivanta, logika lingvo kiel Esperanto."}, {"text_idx": "#000037", "text": "La Komisiono de UEA por Agado en Eu\u0306ropo kaj la Eu\u0306ropa Esperanto-Unio dankas c\u0302iujn eu\u0306ropajn esperantistojn, kiuj subtenis niajn prponojn por Esperanto kaj aparte doktoron Michele Gazzola, kiu partprenis la redaktadon de la nun aperigita raporto kaj invitas c\u0302iujn partopreni la estontan kampanjon por utiligi tiun mencion en nia informa laboro."}, {"text_idx": "#000039", "text": "Agrable kaj kurag\u0302e korektu c\u0302iajn malperfektaj\u0302ojn en via lingvouzo, sub gvido de sperta instruistino. Vi ricevos multe da helpo pri la individua uzado de la lingvo."}, {"text_idx": "#000040", "text": "Kurso por verkistoj, j\u0302urnalistoj, au\u0306toroj de blogoj kaj aliaj interesig\u0302antoj"}, {"text_idx": "#000041", "text": "Iuj verkantoj de tekstoj alfrontas lingvajn malfacilaj\u0302ojn, videblajn i.a. en iuj retpag\u0302oj, en kiuj estas publikigitaj beletraj au\u0306 aliaj tekstoj. Tiaj malfacilaj\u0302oj ne malofte g\u0302enas redaktadon, ili estas ankau\u0306 obstaklo en beletra kreado."}, {"text_idx": "#000042", "text": "Jen tria okazigo de la sukcesa kurso el la pasintaj jaroj, destinita por verkantoj de diversaj tekstoj. La skribaj aktivaj\u0302oj ampleksos leksikon, gramatikon, donos specialan atenton al sintakso kaj zorgado pri stilo. La programo respektos la individuan stilon de la partoprenantoj, okazos laboro pri ties disvolvado, krome, lernado per la stilo de modelaj verkintoj de la Esperanto-literaturo. La partoprenantojn surprizigos interesaj kaj tute nekutimaj ekzercoj."}, {"text_idx": "#000044", "text": "La oficialaj konfirmiloj pri la partopreno enhavas, krom la konfirmo kaj blazono de la universitato, la markon de la prestig\u0302a, internacia EAQUALS-kvalito de la Esperanto-instruado en la Jagelona Universitato, kio plialtigas ilian internacian prestig\u0302on."}, {"text_idx": "#000049", "text": "Subtekstigo de filmoj en Esperanto"}, {"text_idx": "#000050", "text": "Subtekstigo de fremdlingvaj filmoj en Esperanto estas hobio relative ofta inter la esperantistaro. Ekzistas kelkaj grupoj kaj pluraj dekoj da individuoj, kiuj okupig\u0302as pri tradukado de subtekstoj por filmoj en esperanton. Tiel tradukitaj filmoj povus poste esti montrataj dum esperantistaj kongresoj kaj aliaj renkontig\u0302oj de esperantistoj."}, {"text_idx": "#000051", "text": "Projekciado de subtektigitaj filmoj en Esperanto farig\u0302is unu el la kernaj kaj nemalhaveblaj programpartoj ekzemple de la Internacia Junulara Kongreso au\u0306 de la Internacia Seminario."}, {"text_idx": "#000052", "text": "Esperantlingva subtekstigo ebligas al la spektantoj malkovri per la internacia lingvo c\u0302efe tiajn filmojn, kiuj farig\u0302is famegaj en sia lando, sed bedau\u0306rinde neniam sukcesis atingi la kinejojn en iuj aliaj landoj. Tamen oni ofte esperantigas per subtekstigo ankau\u0306 mondkonatajn filmojn, kiuj jam estis subtekstigitaj au\u0306 dublitaj en plurajn lingvojn, kaj poste spektas ilin simple pro la g\u0302uo de tio kaj la ebleco spekti kaj poste diskuti ilian enhavon kun homoj de aliaj landoj, kulturoj, vidmanieroj kaj gepatraj lingvoj."}, {"text_idx": "#000053", "text": "Herman Dekeu\u0306nink pere de Renato Corsetti"}, {"text_idx": "#000054", "text": "Kurso subtekstigo en Esperanto, c\u0302u eblus estonte? "}, {"text_idx": "#000075", "text": "Imitinda lingvistika priskribo de Esperanto"}, {"text_idx": "#000076", "text": "Nun ekzistas anglalingva libro, kiu povas konvinki profesian lingviston, ke estas fruktodone kaj interese esplori Esperanton kaj precipe g\u0302ian uzon per la ordinaraj lingvistikaj metodoj uzataj por la studo de la tiel nomataj naturaj lingvoj. Tion konstatas en sia recenzo Jouko Lindstedt. Sed la libro evidente estas interesa ankau\u0306 por esperantistoj."}, {"text_idx": "#000078", "text": "(Bita versio de la libro estas libere des\u0302utebla el la reto.)"}, {"text_idx": "#000079", "text": "Nun ekzistas libro, kiun oni povas enmanigi al profesia lingvisto, kaj tiu (espereble superante siajn eventualajn antau\u0306jug\u0302ojn) povas konvinkig\u0302i, ke estas fruktodone kaj interese esplori la strukturon kaj precipe la uzon de Esperanto per metodoj, kiujn oni evoluigis por la studo de la tiel nomataj naturaj lingvoj. Krome, c\u0302iu lingvisto-esperantologo devas legi c\u0302i tiun libron kaj strebi al la sama alta kvalito!"}, {"text_idx": "#000081", "text": "La 3-a VK havos kiel temon la saman temon de la 107-a Universala Kongreso, okazinta en Montrealo: \"Lingvo, vivo, tero: Jardeko de Indig\u0302enaj Lingvoj\". Unu el la celoj nun okazigi la VK-n pli proksime de la fino de la jaro estas elstare doni al la temo de la UK pluan traktadon dum la jaro. Do la 3-a VK devos havi specialan atenton al indig\u0302enaj lingvoj, kun prelegoj kaj kursetoj."}, {"text_idx": "#000093", "text": "Objektoj ligitaj al Esperanto kaj al instruado/lernado estas bonvenaj, sed c\u0302ia interesa objekto funkcios."}]